OzLabs/hebrew-wiki-articles huggingface dataset:
וולפסבורג (כדורגל נשים)

וולפסבורג (בגרמנית: VfL Wolfsburg) הוא מועדון כדורגל נשים מהעיר וולפסבורג שבגרמניה.

הקבוצה משחקת בבונדסליגה לנשים, ולזכותה שבע אליפויות ותשעה גביעים. הקבוצה נחשבת לאחת מקבוצות הנשים המצליחות בגרמניה וזכתה פעמיים בליגת האלופות לנשים - ב-2013 ו-2014.

==היסטוריה==
המועדון הוקם ב-1973 בשם איינטרכט וולפסבורג, והישג השיא שלו היה הגעה לגמר הגביע הגרמני ב-1984.

ב-1990 הוקמה הבונדסליגה לנשים, ווולפסבורג הצטרפה לליגה הצפונית שלה. באותם ימים שיחקה בקבוצה קשרית נבחרת גרמניה, דוריס פיטשן, שאף סיימה כמלכת שערי הליגה ב-1992. לאחר מספר שנים כקבוצת מרכז טבלה, ירדה הקבוצה לליגה השנייה, שם שהתה עונה אחת לפני שחזרה לבונדסליגה.

ב-2003, התמזגה הקבוצה עם מועדון הספורט VfL וולפסבורג, שנמצא תחת בעלותה של יצרנית המכוניות פולקסווגן. השנים הראשונות עם הבעלים החדשים לא היו פשוטות, וב-2005, הקבוצה אף ירדה לעונה אחת לליגה השנייה. עם חזרתה לבונדסליגה, החלה הקבוצה להתבסס כאחת הקבוצות הטובות בגרמניה, ובעונת 2011/2012 הצליחה בפעם הראשונה לסיים במקום השני בליגה, עם שלוש נקודות הפרש מטורבינה פוטסדאם.

העונה שלאחר מכן - 2012/13, הייתה עונת השיא של הקבוצה אי פעם. וולפסבורג זכתה בטרבל היסטורי - אליפות גרמניה, הגביע הגרמני וליגת האלופות, והייתה לקבוצת הנשים הגרמנית הראשונה מאז פרנקפורט ב-2008 שמגיעה להישג זה. בעקבות ההצלחה הרבה, שתי שחקניות הקבוצה, לנה גוסלינג ונילה פישר, היו מעשר המועמדות לפרס כדורגלנית השנה בעולם. 

עונה לאחר מכן, ההישג של וולפסבורג כמעט ושוחזר, אך היא לא הצליחה לזכות בגביע הגרמני. למרות זאת, זכתה הקבוצה בפעם השנייה ברציפות באליפות הליגה ובליגת האלופות. קפטנית הקבוצה, נדין קסלר, שכבשה 12 שערי ליגה במהלך עונה זו, נבחרה בסופה לשחקנית השנה של אופ"א וגברה על חברותיה לקבוצה - מרטינה מילר ונילה פישר שסיימו במקום השני והשלישי, בהתאמה. מספר חודשים לאחר מכן, זכתה קסלר גם בפרס כדורגלנית השנה בעולם של פיפ"א.

==תארים==
* אליפות הבונדסליגה: 7
:2012/2013, 2013/2014, 2016/2017, 2017/2018, 2018/2019, 2019/2020, 2021/2022
* הגביע הגרמני: 9
:2012/2013, 2014/2015, 2015/2016, 2016/2017, 2017/2018, 2018/2019, 2019/2020, 2020/2021, 2021/2022
* ליגת האלופות לנשים: 2
:2013, 2014

==שחקניות מפורסמות==
* כריסטיאן רוזריה
* לנה גוסלינג
* מרטינה מילר
* קוני פוהלרס
* דוריס פיטשן
* נדין קסלר
* יוקי אוגימי
* פרניל הארדר

== קישורים חיצוניים ==

* 

קטגוריה:קבוצות כדורגל נשים גרמניות
קטגוריה:וולפסבורג (כדורגל)
קטגוריה:קבוצות כדורגל שהוקמו ב-2003
טוני לימה

אנטוני "טוני" לימה סולה (בקטלאנית: Antoni "Toni" Lima Solá; נולד ב-22 בספטמבר 1970 בגאבה שבקטלוניה, ספרד) הוא כדורגלן עבר אנדורי ששיחק בעמדת הבלם.

== חיים אישיים ==
לימה נולד בגאבה שבקטלוניה, ספרד. אחיו הצעיר הוא הכדורגלן אילדפונס לימה.

== קריירת מועדונים ==
לימה החל לשחק במחלקת הנוער של דאם. בעונת שיחק בריאל מדריד קסטיליה, קבוצת המילואים של ריאל מדריד, ששיחקה בליגה הספרדית השלישית. בעונת שיחק באספניול מליגת העל הספרדית, בה ערך שתי הופעות ליגה. לאחר מכן שיחק במשך 3 עונות בפלמוס מהליגה הספרדית השנייה, וערך בה 100 הופעות בהן הבקיע 9 שערים. בשלוש העונות הבאות חזר לימה לשחק בליגה הספרדית השלישית. הוא החל לשחק בפולי אלמריה, ממנה עבר לריאל מורסיה, וחזר לפולי אלמריה. בעונת שיחק לראשונה מחוץ לספרד, באוניאו דה מדיירה מהליגה הפורטוגלית השנייה, בה ערך 7 הופעות ליגה. לאחר מכן חזר לשחק בספרד, כשחתם בהוספיטאלט מהליגה הספרדית השלישית. בעונת שיחק בגאבה, מועדון כדורגל מעיר הולדתו, ששיחק בליגה הספרדית הרביעית. בעונת שיחק יחד עם אחיו הצעיר, אילדפונס לימה, ביוניקוס מליגת העל היוונית. הוא ערך 3 הופעות במועדון, ובעונה הבאה חזר לגאבה, שבינתיים עלתה לליגה הספרדית השלישית, ושיחק בה במשך שתי עונות. בשנייה לקח חלק בחזרתה של הקבוצה לליגה הספרדית הרביעית. לקראת שתי העונות הבאות חזר לשחק בפלמוס, ששיחקה גם היא בליגה הספרדית הרביעית. לאחר מכן עבר לשחק באיביסה-אייביסה עד לפרישתו בגיל 38.

== קריירה בינלאומית ==
לימה החל לשחק בנבחרת אנדורה בשנת 1997 והבקיע את שערו היחיד במדיה בשנת 2002. ב-10 ביוני 2009 ערך את משחקו האחרון בנבחרת, כששיחק במחצית הראשונה ולבש את סרט הקפטן בהפסד 6-0 לנבחרת אנגליה במסגרת מוקדמות מונדיאל 2010. במשך כל תקופתו בנבחרת אנדורה שיחק יחד עם אחיו הצעיר, אילדפונס לימה.

== קישורים חיצוניים ==

* [http://www.foradejogo.net/player.php?player=197009020001&language=2 פרופיל השחקן] באתר ForaDeJogo

קטגוריה:כדורגלנים אנדורים
קטגוריה:בלמי כדורגל אנדורים
קטגוריה:כדורגלני ריאל מדריד קסטיליה
קטגוריה:כדורגלני אספניול
קטגוריה:כדורגלני ריאל מורסיה
קטגוריה:כדורגלני אוניאו דה מדיירה
קטגוריה:כדורגלני ל'הוספיטלט
קטגוריה:כדורגלני יוניקוס
קטגוריה:כדורגלני נבחרת אנדורה
קטגוריה:ספורטאים אנדורים בספרד
קטגוריה:ספורטאים זרים בפורטוגל
קטגוריה:ספורטאים זרים ביוון
קטגוריה:אנדורים שנולדו ב-1970
קווינטוס קאיקיליוס מטלוס (קונסול בשנת 206 לפנה"ס)

קווינטוס קָאיקִיליוּס מֶטֶלוּס (בלטינית: Quintus Caecilius Metellus) היה מגיסטראט רומאי אשר שימש כקונסול בשנת 206 לפנה"ס.

==ביוגרפיה==
קאיקולוס היה בנו של הקונסול לוקיוס קאיקיליוס מטלוס. בהלווייתו של אביו הוא נשא נאום הספד המעלה על נס את הישגי אביו ומידותיו, תמצית הנאום השתמרה אצל פליניוס. 

הוא מונה כפונטיפקס בשנת 216 לפנה"ס, ואיידיל בשנת 209 לפנה"ס. בשנת 207 לפנה"ס הוא שרת בצבאו של הקונסול גאיוס קלאודיוס נרו במהלך קרב מטאורוס, ולאחר הקרב נשלח לרומא כדי לבשר על מותו של עזרובעל ברקה בקרב. לקראת סוף השנה מונה לתפקיד מגיסטר אקוויטום (מפקד הפרשים) בידי מרקוס ליוויוס סלינטור שהתמנה לתפקיד דיקטטור.

הוא נבחר כקונסול בשנת 206 לפנה"ס יחד עם לוקיוס וטורניוס פילון. במסגרת תפקידם הם נאלצו להילחם בצבא קרתגו בפיקוד חניבעל אולם חניבעל נסוג אל ברוטיום, ולא גילה נטייה לצאת לקרב. שני הקונסולים מצדם גם הם לא השתוקקו לקרב והסתפקו בשמירה על חניבעל בתוך גבולות ברוטיום. מצב זה נמשך לאורך כל השנה. לאחר תום השנה הוא המשיך לפקד על הצבא בגבולות ברוטיום בתורת פרוקונסול. עם תום שנת 205 לפנה"ס התברר ששני הקונסולים הנוכחיים אינם יכולים להיות נוכחים בבחירות המתקרבות (סקיפיו שהה בסיציליה וקראסוס התעכב בגלל מגפה), לשם כך הוחלט למנות את מטלוס כדיקטטור באופן זמני ובהסכמת הקונסולים לצורך ארגון הבחירות.

בהמשך התגלה מטלוס כאחד התומכים הגדולים ביותר של פובליוס קורנליוס סקיפיו, והוא סייע לו להיחלץ מפרשייה של עושק אזרחים בלוקרי. בשנת 201 לפנה"ס הוא היה חלק מהדקמווירי (ועדה) שהוקמה במטרה לחלק קרקעות לוותיקי צבאו של סקיפיו. בשנת 186 לפנה"ס הוא נשלח כחלק ממשלחת דיפלומטית רומאית לנסות ליישב סכסוכים בפלופונסוס. הוא נזכר לאחרונה בשנת 179 לפנה"ס.

==הערות שוליים==

קטגוריה:רומאים בתקופת הרפובליקה
קטגוריה:קונסולים ברפובליקה הרומית
קטגוריה:רומאים במלחמה הפונית השנייה
מרקו מצ'ינה

מרקו מצ'ינה (באיטלקית: Marco Macina; נולד ב-30 בספטמבר 1964 בסן מרינו שבסן מרינו) הוא כדורגלן עבר סן מרינזי ששיחק בעמדת הקשר ההתקפי.

== קריירת מועדונים ==
מצ'ינה נולד בסן מרינו שבסן מרינו. הוא החל לשחק במחלקת הנוער של טרה פנה, ממנה עבר לבולוניה 1909. ב-22 בנובמבר 1981 ערך מצ'ינה את הופעת הבכורה שלו במועדון, כשנכנס כמחליף בדקה ה-69 בהפסד 2-0 ליובנטוס במסגרת המחזור התשיעי בסרייה א'. בעונה זו ערך מצ'ינה 8 הופעות ליגה, והיא הסתיימה בירידתה של בולוניה 1909 לסרייה ב'. בעונתו השנייה במועדון, ערך מצ'ינה 16 הופעות ליגה, בהן הבקיע 3 שערים. בעונת ערך מצ'ינה 11 הופעות בארצו מהסרייה ב', בהן הבקיע שער אחד, ובעונה הבאה שיחק בפארמה, קבוצה נוספת מהסרייה ב', וערך בה 26 הופעות, בהן הבקיע 3 שערים. בעונת שיחק מצ'ינה במילאן, מועדון הפאר האיטלקי מהסרייה א'. ב-13 באוקטובר 2015 ערך את הופעת הבכורה שלו במועדון, כשנכנס כמחליף בדקה ה-71 בניצחון 1-0 על קומו במסגרת המחזור השישי בסרייה א'. בסך הכל ערך 5 הופעות במועדון. הוא הוסיף 3 הופעות בגביע אופ"א. בעונת שיחק ברג'אנה מהליגה האיטלקית השלישית, ובעונה הבאה שיחק באנקונה, גם היא מהליגה השלישית. לאחר מכן פרש מכדורגל מקצועני, כשהוא בן 24.

== קריירה בינלאומית ==
מצ'ינה ערך 2 הופעות בנבחרת סן מרינו במסגרת מוקדמות יורו 1992: הראשונה ב-14 בנובמבר 1990 בהפסד 4-0 לנבחרת שווייץ, והשנייה ב-5 בדצמבר 1990 בהפסד 6-0 לנבחרת רומניה.

== קישורים חיצוניים ==

קטגוריה:כדורגלנים סן מרינזים
קטגוריה:קשרי כדורגל סן מרינזים
קטגוריה:כדורגלני בולוניה
קטגוריה:כדורגלני פארמה
קטגוריה:כדורגלני מילאן
קטגוריה:כדורגלני רג'יאנה
קטגוריה:כדורגלני אנקונה
קטגוריה:סן מרינזים שנולדו ב-1964
חוקת רומניה 1965

חוקת רומניה 1965 (ברומנית: Constituția din 1965) היא החוקה השלישית והאחרונה, שהתקבלה בתקופה הקומוניסטית ברומניה. חוקת 1965 החליפה את חוקת רומניה 1952 ובתורה שונתה מאוד לאחר המהפכה הרומנית (1989) ובוטלה לחלוטין ב-1991.

במרץ 1974 שונתה החוקה, כדי להתאים את תפקיד נשיא הרפובליקה ולהעניק לו עוד סמכויות - התפקיד נועד לניקולאה צ'אושסקו.

== קישורים חיצוניים ==
* [http://legislatie.resurse-pentru-democratie.org/constitutie/constitutia-republicii-socialiste-romania-1965.php Constitutia Republicii Socialiste Romania 1965] 

==הערות שוליים==

1948
Guns for Hands

Guns for Hands הוא סינגל מסוגת האינדיטרוניקה, שנכתב על ידי חברי הלהקה האמריקאית Twenty One Pilots. הוא הופץ כסינגל ביפן בלבד. השיר הופיע בפעם הראשונה באלבומה השני של הלהקה, Regional at Best ולאחר מכן הקליטה אותו מחדש. הגרסה המחודשת הופיעה באלבומה השלישי, Vessel.

ההבדל בין שתי גרסאות השיר הוא שבשיר המקורי קצב התופים פחות דומיננטי וההקלטה עצמה שונה במקצת מזו המחודשת. בגרסה המחודשת, קצב התופים דומיננטי יותר ויש אפשרות לשמוע את קולם של שני חברי הלהקה בצורה טובה יותר.

השיר זכה לתואר הזהב, על ידי ה-RIAA, לאחר שנמכר בלמעלה מחצי מיליון עותקים במדינה<ref></ref>.

== רשימת השמעה ==
=== הורדה דיגיטלית/הזרמת מדיה ===
{| class="wikitable"
|-
! מספר !! שם !! אורך
|-
| 1. || "Guns for Hands" || 4:33
|}

=== מיני-אלבום ===
{| class="wikitable"
|-
! מספר !! שם !! אורך
|-
| 1. || "Guns for Hands" || 4:33
|-
| 2. || "Forest" || 4:06
|}

== מיקומי שיא ==
{| class="wikitable"
|-
! מצעדים ודירוגים (2013) !! מיקומי שיא
|-
| Japan Hot 100|| 21
|}

== קישורים חיצוניים ==

==הערות שוליים==

קטגוריה:שירי Twenty One Pilots
קטגוריה:שירים באנגלית
קטגוריה:שירים על התאבדות
קרלוס סמבראנו

קרלוס אאוגוסטו סמבראנו אוצ'נדארטה (בספרדית: Carlos Augusto Zambrano Ochandarte, נולד ב-10 ביולי 1989 בקייאו שבפרו) הוא כדורגלן פרואני המשחק בעמדת הבלם בבוקה ג'וניורס ובנבחרת פרו.

==קריירת מועדונים==
סמבראנו החל לשחק בקבוצות הנוער של שאלקה 04 מיד לאחר אליפות העולם לנוער שנערכה בארצו פרו בשנת 2005. סמבראנו תפס מיד מקום בהרכב הקבוצה, קיבל מחמאות רבות על משחק ההגנה שלו, ואף הושווה לבלם הברזילאי לוסיו. בהמשך, סמבראנו שימש קפטן בקבוצה עד גיל 19. בנובמבר 2007 ערך סמבראנו את הופעת הבכורה בקבוצה הבכירה של שאלקה 04, אך רק בעונת 2009/10 סמבראנו החל לקבל דקות רבות יותר בקבוצה הבכירה, ובעונה זו רשם 16 הופעות. בקיץ 2010 חתם סמבראנו בפ.צ. סנט פאולי, העולה החדשה לבונדסליגה. סנט פאולי נשרה בחזרה אל הבונדסליגה השנייה לאחר עונה אחת בלבד מהמקום האחרון, כאשר זו הציגה את ההגנה החלשה ביותר בליגה, שספגה 68 שערים. סמבראנו נשאר בקבוצה גם בבונדסליגה השנייה, אך הקבוצה סיימה את עונת 2011/12 במקום הרביעי, ולא הצליחה לשוב לבונדסליגה. 

בתחילת עונת 2012/13 חתם סמבראנו באיינטרכט פרנקפורט, והצטרף לחברו להגנת סנט פאולי בעונת הירידה, בסטיאן אוצ'יפקה. סמבראנו הפך במהרה לשחקן הרכב בקבוצה. בעונה הראשונה סיים סמבראנו עם פרנקפורט במקום השישי בבונדסליגה, שהקנה כרטיס למפעל הליגה האירופית בעונת 2013/14. פרנקפורט צלחה את שלב הבתים של הליגה האירופית, אך הודחה בשערי חוץ בשלב הנוק אאוט הראשון על ידי פורטו. את שתי העונות הבאות סיימו פרנקפורט וסמבראנו במרכז הטבלה, ולא הצליחו לשוב למפעלים האירופיים.

ב-3 ביולי 2016 עזב את גרמניה לאחר עשור, וחתם ברובין קאזאן הרוסית. ב-1 בספטמבר 2017 הושאל לפאוק סלוניקי. ב-30 בינואר 2018 חתם סמבראנו לארבע עונות בדינמו קייב. ב-18 באוגוסט 2018 הושאל לפ.צ. בזל. בעונת הבכורה שלו בבזל, 2018/19, סמבראנו ערך רק שבע הופעות ליגה, בהן הבקיע שער אחד, וסיים עם בזל במקום השני. עם זאת, סמבראנו היה שותף מלא לזכייתה של בזל בגביע השווייצרי, לאחר ניצחון 2-1 בגמר על פ.צ. תון, במשחק בו סמבראנו שיחק 90 דקות. ב-31 בינואר 2020 חתם לשנתיים וחצי בבוקה ג'וניורס.

==קריירה בינלאומית==
סמבראנו ערך את הופעת הבכורה שלו בנבחרת פרו במרץ 2008 ואף כבש שער, במשחק ידידות מול נבחרת קוסטה ריקה, שהסתיים בניצחון פרואני בתוצאה 3:1. סמבראנו היה אמור להשתתף בקופה אמריקה 2011 אך נפצע במשחק ידידות מול נבחרת סנגל ונעדר מהטורניר. במוקדמות מונדיאל 2014 הבקיע סמבראנו שערים מול נבחרת ארגנטינה ונבחרת ונצואלה, אך פרו לא העפילה למונדיאל 2014. סמבראנו השתתף עם פרו בקופה אמריקה 2015, וסיים עם הנבחרת במקום השלישי.

סמבראנו לא זומן לסגל הפרואני למונדיאל 2018, אך כן זומן לסגל לקופה אמריקה 2019, לאחר תקופה ארוכה בה לא לבש את המדים הלאומיים. סמבראנו ופרו הפתיעו כשהגיעו בטורניר זה עד לגמר, בו הפסידו 3-1 לברזיל.

==תארים==
;פ.צ. בזל:
* הגביע השווייצרי: 2018/19

;בוקה ג'וניורס
* אליפות ארגנטינה: 2019/20, 2022
* הגביע הארגנטינאי: 2019/20
* גביע הליגה הארגנטינאית: 2020, 2022

==קישורים חיצוניים==

קטגוריה:כדורגלנים פרואנים
קטגוריה:בלמי כדורגל פרואנים
קטגוריה:קייאו: כדורגלנים
קטגוריה:כדורגלני שאלקה 04
קטגוריה:כדורגלני זנקט פאולי
קטגוריה:כדורגלני איינטרכט פרנקפורט
קטגוריה:כדורגלני רובין קאזאן
קטגוריה:כדורגלני פאוק סלוניקי
קטגוריה:כדורגלני דינמו קייב
קטגוריה:כדורגלני פ.צ. בזל
קטגוריה:כדורגלני בוקה ג'וניורס
קטגוריה:כדורגלני נבחרת פרו
קטגוריה:כדורגלני קופה אמריקה 2015
קטגוריה:כדורגלני קופה אמריקה 2019
קטגוריה:כדורגלני קופה אמריקה 2024
קטגוריה:ילידי 1989
נבחרת פפואה גינאה החדשה בכדורגל נשים

נבחרת פפואה גינאה החדשה בכדורגל נשים מייצגת את פפואה גינאה החדשה בתחרויות כדורגל נשים בינלאומיות ומנוהלת על ידי התאחדות הכדורגל של פפואה גינאה החדשה. 

משחקה הראשון של הנבחרת נערך ב-1989 במסגרת אליפות אוקיאניה השלישית, שבה היא הפסידה בכל משחקיה וסיימה במקום הרביעי והאחרון. הייתה זו אליפות היבשת האחרונה שבה פפואה גינאה החדשה לא סיימה באחד משלושת המקומות הראשונים.

בכל אליפויות אוקיאניה שנערכו מ-1991 ועד 2003, סיימה הנבחרת במקום השלישי, תמיד אחרי אוסטרליה וניו זילנד. עם זאת, עקב מעברה של נבחרת אוסטרליה לקונפדרציית הכדורגל של אסיה ב-2006, הפכה פפואה גינאה החדשה לנבחרת השנייה בטיבה ביבשת וסיימה במקום השני בכל אליפויות אוקיאניה שהתקיימו מאז. בנוסף, היא אירחה שלוש מאליפויות אלו (1994, 2007 ו-2010).

==כל גביעי העולם==
*1991 עד 2023 - לא העפילה

==כל אליפויות אוקיאניה==
*1983 - לא נרשמה
*1986 - לא נרשמה
*1989 - מקום רביעי
*1991 - 20x20px מקום שלישי
*1994 - 20x20px מקום שלישי
*1998 - 20x20px מקום שלישי
*2003 - 20x20px מקום שלישי
*2007 - 20x20px מקום שני
*2010 - 20x20px מקום שני
*2014 - 20x20px מקום שני
*2018 - 20x20px מקום שלישי
*2022 - 20x20px מקום ראשון

==הערות שוליים==

קטגוריה:פפואה גינאה החדשה: כדורגל
פפואה גינאה החדשה
אמפולי

אמפולי (באיטלקית: Empoli) היא עיר וקומונה תעשייתית בטוסקנה שבאיטליה, השוכנת במרחק 20 ק"מ דרום מערבה מפירנצה.

==גאוגרפיה==
אמפולי נמצאת במרכז טוסקנה, בנפת פירנצה, 20 ק"מ דרום מערבה מפירנצה, במישור הארנו, על נהרות האלזה (Elsa) והארנו, מדרום לאחרון.

==היסטוריה==
יישוב התקיים במקום החל מהתקופה הרומית הקדומה ועד המאה הרביעית לפחות. במפת פויטינגר המקום נקרא portu, כלומר עיר נמל. כנראה הכוונה לנמל על נהר בסמוך לשתי הדרכים הרומיות הראשיות שעברו בה: Via Quinctia שהוליכה מפירנצה לפיזה ו-Via Salaiola בדרך לוולטרה.

במאה השמינית היא מוזכרת כ-אמפוליס (Empolis). ב-1119 היא נזכרת כחלק משטחי רוזנות Guidi. ב-1182 עברה לשלטון פירנצה. ב-1260 התקיימה בה הוועידה שבה האציל הפלורנטיני Farinata degli Uberti, ממנהיגי הגיבלינים, התנגד להריסת פירנצה.

==אתרים בעיר==
* כיכר Farinata degli Uberti הידועה גם כ"כיכר האריות" (Piazza dei Leoni). במרכזה מזרקת שיש עם נימפות מים ואריות, של לואיג'י פמפלוני.
* כנסיית אנדראס הקדוש (Collegiata di Sant'Andrea). נראה שהייתה שם כנסייה כבר במאה החמישית, היא נבנתה מחדש במאה ה-11, והיא מוזכרת בבולה אפיפיורית מ-1059. בכנסייה יצירות אמנות משל פרנצ'סקו בוטיצ'יני, לוקה דלה רוביה, לורנצו די ביצ'י (Lorenzo di Bicci) וזנובי דל רוסו (Zanobi del Rosso).
* אתר לזכר הנשלחים למחנות ההשמדה, ברחוב Fratelli.
* תיאטרון "שלום" (Teatro Shalom) ברחוב Ferruccio Busoni מספר 24/26.

==תחבורה==
אמפולי נמצאת על קו הרכבת הראשי מפירנצה לפיזה ויש ממנה גם קו ישיר לסיינה.

==ראו גם==
* מועדון הכדורגל של אמפולי

==קישורים חיצוניים==

* 
* [http://www.comune.empoli.fi.it האתר הרשמי (איטלקית)]
* 
* 

== הערות שוליים ==

קטגוריה:טוסקנה: ערים
קטגוריה:יישובים שהוקמו ב-1927
ז'יימליס

ז'יימליס (בליטאית: Žeimelis; ביידיש: זיימל) היא עיירה בצפון ליטא במחוז שאולאי סמוך לגבול עם לטביה. עד השואה התקיימה בה קהילה יהודית, נודעה ברבנים מפורסמים שכיהנו בה.

== תולדות היישוב==
מהמאה ה-14 ועד המאה ה-18 נוהלה ז'יימליס על ידי פיאודלים גרמנים. עד שנת 1795 הייתה ז'יימליס חלק מהאיחוד הפולני-ליטאי, ומאז היא הייתה חלק מהאימפריה הרוסית, עד מלחמת העולם הראשונה. בתקופת ליטא העצמאית 1918-1940 נבנה קו רכבת שהוביל מהעיירה לעיר פוניבז'.

==יהודי ז'יימליס==
לראשונה נזכר תושב יהודי בז'יימליס בשנת 1593. קהילה יהודית מאורגנת נזכרת באמצע המאה ה-18. במפקד של שנת 1766 נספרו 428 יהודים בעיירה.

במפקד של 1897 נספרו בעיירה 679 יהודים יותר ממחצית תושבי העיירה. היהודים התפרנסו ממסחר, חנויות, בתי קפה ותעשייה זעירה.

המצב הכלכלי הקשה בתחילת המאה ה-20 גרם להגירה של רבים מיהודי העיירה. הם היגרו בעיקר לארצות הברית, ארץ ישראל ודרום אפריקה. בעיירה היה תלמוד תורה ובית ספר יסודי יהודי, וכן ספריה יהודית עם ספרים ביידיש. כן הייתה בעיירה פעילות ציונית, וסניף של תנועת החלוץ.

===רבני העיר===
מרבני העיר הנודעים - ר' שלום אלחנן יפה שכיהן ברבנות משנת 1883, לימים הרב בעיר סנט לואיס בארצות הברית.

הרב אברהם יצחק הכהן קוק מונה לרב המקום בשנת 1887. עם מינויו הוא דאג לבניית מקווה חדש, ולחיזוק מוסדות העזרה הדדית של גמילות חסדים, הכנסת אורחים וביקור חולים. בתקופת רבנותו בז'יימליס התאלמן הרב קוק מאשתו הראשונה, והוא נותר עם בת יחידה, שנה לאחר מכן הוא נישא לאשתו השנייה. בנו הרב צבי יהודה נולד בתקופה זו. בשנת 1895 עבר הרב קוק לעיר בויסק שם כיהן כרב העיר, עד עלייתו לארץ ישראל בשנת 1903.

מחליפו ברבנות ז'יימליס היה הרב יעקב דוב רפפורט שימש ברבנות עד עלייתו לארץ ישראל בשנת 1926, בה שימש כרבה של המושבה כפר סבא.

===בימי השואה===
עם הכיבוש הגרמני נכלאו יהודי העיירה בבניין בנק מקומי שחלונותיו היו עם סורגי ברזל. משם הועברו לאסם במרחק 2 ק"מ מהעיירה. ב-8 באוגוסט 1941, נלקחו כל יהודי העיירה, כ-180 איש ליער אורנים סמוך. במקום זה נורו כולם למוות בידי הגרמנים וליטאים משתפי פעולה.

==קישורים חיצוניים==

*[http://kehilalinks.jewishgen.org/zeimelis/YosefRos.htm אתר המוקדש לקהילה היהודית בז'יימליס] 
*[http://www.barrymann.net/zeimel/ אתר נוסף המוקדש לקהילת ז'יימליס]
* 

קטגוריה:קהילות יהודיות בליטא
קטגוריה:שואת יהודי ליטא
קטגוריה:מחוז שיאוליאי
קטגוריה:ליטא: עיירות
קטגוריה:הראי"ה קוק
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-16
תרבות דמוקרטית

תרבות דמוקרטית הוא כתב עת אקדמי לענייני חברה, דמוקרטיה ומשפט אשר נוסד בשנת 1999.
== היסטוריה ==
כתב העת יוצא לאור על ידי הוצאת אוניברסיטת בר-אילן והפקולטה למשפטים באוניברסיטת בר-אילן. עד חוברת 14, אשר ראתה אור בספטמבר 2012, היה גם המכון הישראלי לדמוקרטיה שותף בהוצאת כתב העת.

כתב העת נועד לספק מענה לאתגרים הכרוכים בביסוסה של הדמוקרטיה בחברה הישראלית, ומכוון בעיקר לחוקרים וקובעי מדיניות.
כתב העת מפרסם מאמרים העוסקים בסוגיות של דמוקרטיה על פניה השונות, תוך עיון מעמיק במדינה הישראלית ותכונותיה המיוחדות. המחקרים מגיעים מתחומי מדע מגוונים, ובכללם ספרות, היסטוריה, משפטים, סוציולוגיה, מחשבה יהודית ומגדר. המאמרים עוברים שיפוט אקדמי באמצעות קוראים עמיתים (Peer-Review) ובאמצעות מערכת תלמידים מהפקולטה למשפטים.

הגיליון הראשון של כתב העת ראה אור בינואר 1999, ועד שנת 2016 יצאו לאור 16 גיליונות, מתוכם 4 גיליונות בשפה האנגלית. בכל שנה מפיק כתב העת לפחות גיליון אחד, כאשר בממוצע רואים אור בין 2 ל-3 גיליונות בשנה. מפעם לפעם מפרסם כתב העת גיליון העוסק בנושא מוגדר, כמו צבא וחברה, מגדר, בג"ץ עמנואל ועוד.

על כריכות גיליונות כתב העת מופיעות לרוב יצירות אמנות ישראליות, כמו "היום תור טבי" מאת יהודה מרטון, ו"עץ צבוע בחצר מוזיאון ישראל" מאת מנשה קדישמן. העורכת הגרפית של כתב העת היא רבקה קנלר.

את כתב העת מלווה מערכת מלומדים וכן מערכת תלמידי הפקולטה למשפטים, אוניברסיטת בר-אילן.

== מערכת אקדמית ==
עורכים: פרופ' אבי שגיא, פרופ' ידידיה צ' שטרן וד"ר חנן מנדל.

מערכת מצומצמת: פרופ' סטיוארט א' כהן, פרופ' אבי שגיא ופרופ' ידידיה צ' שטרן.

מערכת מורחבת: פרופ' אהרן אנקר, פרופ' יעקב בלידשטיין, פרופ' אלה בלפר, פרופ' איל בנבנישתי, פרופ' משה הלברטל, פרופ' אלון הראל, פרופ' מייקל וולצר, פרופ' נעם זוהר, פרופ' ברוך זיסר, פרופ' פנינה להב, פרופ' סנדי לוינסון, פרופ' מנחם לורברבוים, פרופ' מנחם מאוטנר, פרופ' דן מכמן, פרופ' שמואל סנדלר, פרופ' יעקב עירם, פרופ' ג'ורג' פלטשר, פרופ' מנחם פרידמן, פרופ' מנחם קלנר ופרופ' יעל תמיר.

== קישורים חיצוניים ==
* 
* [http://www.biupress.co.il/website/index.asp?category=63&page=0 כתב העת] באתר ההוצאה לאור של אוניברסיטת בר-אילן
* 
* [http://www.biupress.co.il/website_en/index.asp?category=63 מידע על כתב העת והגיליונות השונים] 

== הערות שוליים ==

קטגוריה:אוניברסיטת בר-אילן: הפקולטה למשפטים
קטגוריה:אוניברסיטת בר-אילן: כתבי עת
אלכסנדרה צ'ודינה

אלכסנדרה גאורגייבנה צ'ודינה (ברוסית: Александра Георгиевна Чудина; 6 בנובמבר 1923 - 28 באוקטובר 1990) הייתה ספורטאית סובייטית. היא סגנית אלופה אולימפית בקפיצה לרוחק ובהטלת כידון (הלסינקי 1952), אלופת אירופה בקרב חמש (ברן 1954) ושיאנית העולם בקפיצה לגובה. היא זכתה 3 פעמים במדליית זהב עם נבחרת ברית המועצות בכדורעף נשים באליפות העולם ו-4 פעמים באליפות אירופה.

== ביוגרפיה ==

באליפות אירופה שנערכה באוסלו, נורווגיה בשנת 1946 זכתה צ'ודינה במדליית כסף בקפיצה לגובה בתוצאה של 1.57 מטר..

===סגנית אלופה אולימפית===
באולימפיאדת הלסינקי (1952) זכתה צ'ודינה ב-3 מדליות, 2 כסף ו-1 ארד. מדליות כסף, בקפיצה לרוחק בתוצאה של 6.14 מטר, אחרי איווט ויליאמס מניו זילנד שקבע שיא אולימפי חדש של 6.24 מטר ולפני שירלי קאולי מבריטניה (5.92 מטר) ובהטלת כידון בתוצאה של 50.01 מטר, אחרי דנה זטופקובה מצ'כוסלובקיה (50.47 מטר) ולפני בת ארצה ילנה גורצ'קובה (49.76 מטר). מדליית ארד, בקפיצה לגובה בתוצאה של 1.63 מטר, אחרי אסתר ברנד מדרום אפריקה (1.67 מטר) ושילה לרוויל מבריטניה (1.65 מטר).

===שיאנית עולם ואלופת אירופה===
בתחרות שנערכה בקייב, אוקראינה ב-22 במאי 1954 קבעה צ'ודינה בקפיצה לגובה שיא עולם חדש של 1.73 מטר, שיפור ב-1 ס"מ לשיאה בן ה-3 שנים של שילה לרוויל מבריטניה. שיא זה החזיק מעמד שנתיים ונשבר על ידי תלמה הופקינס מבריטניה (1.74 מטר). שלושה חודשים לאחר מכן, באליפות אירופה שנערכה בברן, שווייץ היא זכתה בשתי מדליות, זהב וכסף. מדליית זהב, בקרב חמש בשיא אליפות חדש של 3754 נקודות (4526 נקודות) ומדליית כסף בקפיצה לרוחק בתוצאה של 5.93 מטר. נוסף לכך, היא סיימה רק במקום שישי בקפיצה לגובה בתוצאה של 1.60 מטר.

===שחקנית כדורעף===
בין השנים 1945–1963 שיחקה צ'ודינה כדורעף בקבוצת דינמו מוסקבה ובין השנים 1949–1960 שיחקה בנבחרת ברית המועצות ושימשה כקפטנית הנבחרת. היא זכתה ב-3 מדליות זהב באליפות העולם (מוסקבה 1952, פריז 1956 וריו דה ז'נייו 1960) ו-4 פעמים באליפות אירופה (פראג 1949, סופיה 1950, פריז 1951 ופראג 1958).

== חייה האישיים ==
צ'ודינה לקתה בשחפת ואיבדה רגל אחת בגלל נמק. היא עישנה סיגריות בשרשרת ונפטרה בשנת 1990 מסרטן קיבה.

== שיאים אישיים ==
* קפיצה לגובה: 1.73 מטר (1954) שיא עולם בעבר
* קפיצה לרוחק: 6.24 מטר (1953)
* הטלת כידון: 52.75 מטר (1953)
* קרב חמש: 4,750 נקודות (1955) שיא עולם בעבר

== ראו גם ==
*התפתחות שיא העולם בקפיצה לגובה (ויקיפדיה האנגלית)

== קישורים חיצוניים ==

* 

קטגוריה:קופצות לרוחק
קטגוריה:קופצות לגובה רוסיות
קטגוריה:מטילות כידון
קטגוריה:מתחרים בקרב חמש
קטגוריה:מקבלי עיטור לנין
קטגוריה:אתלטיות באולימפיאדת הלסינקי (1952)
קטגוריה:שחקניות כדורעף סובייטיות
קטגוריה:שיאניות עולם סובייטיות: אתלטיקה
קטגוריה:אישים הקבורים בבית העלמין טרויקורובסקויה
קטגוריה:זוכות מדליית ארד אולימפית סובייטיות: אתלטיקה
קטגוריה:זוכות מדליית כסף אולימפית סובייטיות: אתלטיקה
קטגוריה:ילידות 1923
קטגוריה:סובייטים שנולדו ב-1923
קטגוריה:נפטרות ב-1990
הספרייה האזורית רמת הנגב

אוסף ייחודי במדעי הסביבה
אולם הילדים
תצוגת כותרים חדשים

ספריית מדרשת שדה בוקר, הנקראת גם ספרייה אזורית רמת הנגב, הייתה הספרייה הציבורית הראשית והמרכזית במועצה האזורית רמת הנגב, שנמצאה במדרשת בן-גוריון. היא הכילה אוספים ייחודיים בארץ בתחומי מדעי הסביבה, גאולוגיה, חינוך סביבתי, ואיכות הסביבה ושימשה גם כמרכז התרבות של המדרשה. 

הספרייה נסגרה בינואר 2023 והספרים שהיו בה - נגרסו.

ספריית המדרשה שייכת לתאגיד מדרשת שדה בוקר, והוא המממן את אחזקתה. ישנה תמיכה של משרד התרבות, המועצה האזורית רמת הנגב וועד מקומי מדרשת בן-גוריון.

נוסדה ב-1965 במבנה אשר היום מאכלס את המכון למורשת בן-גוריון, עברה למבנה חדש בשנת 1979, בתכנונו של שמואל מסטצ'קין, ובגדול של כ-700 מ"ר, ושכנה בו עד 2023. 

==שירותי הספרייה==

ספריית המדרשה שירתה את מוסדות החינוך במדרשה, גופים אחרים באזור ואת תושבי רמת הנגב.

בספרייה היו כ-50,000 כותרים, והציעה לקהל שלושה אולמות מרכזיים - אולם הכניסה, ההדרכה וההרצאות, אולם הילדים וההקרנה, ואולם עיון שקט.

ספריית המדרשה התמקדה במידע הנוגע לתחומי מדעי הסביבה והכילה כותרים רבים בנושא סביבה, בוטניקה, זואולוגיה, ארכאולוגיה וגאולוגיה עם דגש על אזור הנגב והמדבר.

הספרייה היוותה ספרייה אזורית על פי חוק הספריות הציבוריות, ובכך שירתה את יישובי המועצה (קיבוצים, יישובים, בתי ספר וגנים), וסניפי ספריות המשנה בכלל היישובים - קיבוץ רביבים, קיבוץ משאבי שדה, קיבוץ שדה-בוקר, באר מילכה, שיזף, מרחב עם, קיבוץ טללים, קדש ברנע, רתמים, כמהין, ואשלים.

הספרייה שימשה כמרכז תרבות של המדרשה והפעילה אירועי תרבות כמו פסטיבל ימי שירה במדבר ואירועי חודש הקריאה ושבוע הספר.

== לקריאה נוספת ==
* כהן, בצלאל, ומאיר, יצחק, בונים במדבר : 1963 - 2003: מהקמת מדרשת שדה-בוקר ועד הכרזת מדרשת בן-גוריון, מדרשת שדה בוקר, 2007.

==קישורים חיצוניים==

* [http://ramatnegev.library.org.il/ אתר הספרייה]
* [http://rng.org.il/?page_id=26763 באתר המועצה]
* [https://www.youtube.com/channel/UCz1Jp3W4h1ZPVtomfIIXndQ/videos ערוץ היו טיוב]

==הערות שוליים==

רמת הנגב
קטגוריה:הנגב
קטגוריה:מועצה אזורית רמת הנגב
קטגוריה:סביבה
קטגוריה:מדרשת בן-גוריון
קטגוריה:הנגב: מבנים
קבוע הפרבולה האוניברסלי

קבוע הפרבולה האוניברסלי הוא היחס בין הקטע האדום לקטע הירוק. 
במתמטיקה, קבוע הפרבולה האוניברסלי (המסומן באות P) הוא קבוע מתמטי טרנסצנדנטי אשר מוגדר עבור כל פרבולה כיחס בין אורך הקשת והקטע המחבר בין המוקד והמדריך (ראו שרטוט). ערכו של הקבוע הוא:
: <math>P = \ln(1 + \sqrt2) + \sqrt2 = 2.29558714939\dots</math>
הפרבולה והמעגל הם חתכי החרוט היחידים שיש להם קבוע אוניברסלי (למעגל יש את המספר פאי). 
==חישוב==
אם נסתכל על פרבולה <math>y = \frac{x^2}{4f}</math>, ונחשב ממנה את הקבוע:
:<math>
\begin{align}
P & := \frac{1}{p}\int_{-\ell}^\ell \sqrt{1+\left(\frac{dy}{dx}\right)^2}\, dx \\
 & = \frac{1}{2f}\int_{-2f}^{2f}\sqrt{1+\frac{x^2}{4f^2}}\, dx \\
 & = \int_{-1}^{1}\sqrt{1+t^2}\, dt \quad (x=2ft) \\
 & = \operatorname{arcsinh}(1)+\sqrt{2}\\
 & = \ln(1+\sqrt{2})+\sqrt{2}.
\end{align}
</math>
המדריך של הפרבולה היא <math>\ell=2f</math> והמוקד הוא <math>p=2f</math>.
==שימושים ומאפיינים==
קבוע הפרבולה האוניברסלי הוא מספר טרנסצנדנטי מכיוון שאם נניח שהוא אלגברי ונחסר שורש שתיים <math> \!\ P - \sqrt2 = \ln(1 + \sqrt2)</math> ונעלה בחזקת e אז נקבל <math> \!\ e^{\ln(1+ \sqrt2)} = 1 + \sqrt2 </math>, ועל פי משפט לינדמן-ויירשטראס, אז זה אומר שהמספר שורש שתיים פחות אחד הוא מספר טרנסצנדנטי, וזה סתירה. אז על פי זה, קבוע המספר האוניברסלי הוא מספר טרנסצנדנטי, מכאן הוא גם מספר אי רציונלי.

המספר גם משומש במשפט הבא:
המרחק הממוצע של נקודה אקראית למרכז ריבוע היחידה הוא:
:<math> d_\text{avg} = {P \over 6}. </math>
הוכחה:
:<math>
\begin{align}
d_\text{avg} & := 8\int_{0}^{1 \over 2}\int_{0}^{x}\sqrt{x^2+y^2}\, dy\, dx \\
 & = 8\int_{0}^{1 \over 2}{1 \over 2}x^2(\ln(1 + \sqrt2) + \sqrt2)\, dx \\
 & = 4P\int_{0}^{1 \over 2}x^2\, dx \\
 & = {P \over 6}.
\end{align}
</math>

==קישורים חיצוניים==
* 

קטגוריה:קבועים מתמטיים
קטגוריה:מספרים טרנסצנדנטיים
עמרי הרצוג

עמרי הרצוג (נולד ב-1973) הוא מבקר ספרות וחוקר תרבות ישראלי המתמחה בספרות ותרבות פופולרית. זוכה פרס ברנשטיין לביקורת ספרותית בעיתונות יומית. הוא פרופסור חבר המכהן כמנהל האקדמי (רקטור) של המכללה האקדמית ספיר.

==ביוגרפיה==
הרצוג סיים ב-1999 תואר ראשון בהצטיינות בספרות כללית והשוואתית מהאוניברסיטה העברית בירושלים, ב-2002 סיים תואר שני במחלקה ללימודי תרבות באוניברסיטה העברית ולאחר מכן סיים תואר שלישי במסגרת התוכנית ללימודי תרבות של האוניברסיטה העברית.

הרצוג משמש כמנהל האקדמי (רקטור) של המכללה האקדמית ספיר. הוא שימש עד ספטמבר 2018 כראש המחלקה לתרבות יצירה והפקה במכללת ספיר, שימש מרצה במחלקה לספרות כללית ובמחלקה ללימודי תרבות באוניברסיטה העברית, באוניברסיטת בר-אילן, באוניברסיטה הפתוחה, בבצלאל, בקריה האקדמית אונו במכללת עלמא ובמוסדות נוספים.

הוא משמש מבקר ספרות בעיתון "הארץ" משנת 2002 וערך את כתב העת "הכיוון מזרח". בשנת 2011 זכה בפרס ברנשטיין לביקורת ספרותית בעיתונות יומית.

==קישורים חיצוניים==

* 
* [https://web.archive.org/web/20150519222015/http://www.sapir.ac.il/content/1142?ID=5064 עמרי הרצוג] באתר מכללת ספיר
* [http://www.scholion.huji.ac.il/?cmd=research.44&act=read&id=301&page_id=1188 עמרי הרצוג] באתר מרכז מנדל סכוליון - מרכז למחקר רב תחומי בלימודי היהדות של האוניברסיטה העברית

ממאמריו:
* 

==הערות שוליים==

קטגוריה:מבקרי ספרות ישראלים
קטגוריה:בוגרי תיכון עירוני ה' (חיפה)
קטגוריה:בעלי תואר דוקטור מהאוניברסיטה העברית בירושלים
קטגוריה:סגל הארץ
קטגוריה:סגל המכללה האקדמית ספיר
קטגוריה:חוקרי ספרות ישראלים
קטגוריה:זוכי פרס ברנשטיין
קטגוריה:סגל הקריה האקדמית אונו
קטגוריה:ישראלים שנולדו ב-1973
פרבולואיד היפרבולי

פרבולואיד היפרבולי
[[אצטדיון בעל גג בצורה של פרבולואיד היפרבולי]]
[[פרינגלס, דוגמה לפרבולואיד היפרבולי]]
בגאומטריה, פרבולואיד היפרבולי הוא משטח ישרים הדומה בצורתו לאוכף. אפשר לסרטט אותו במערכת צירים תלת־ממדית, על ידי המשוואה הבאה:
:<math>\frac{z}{c} = \frac{y^2}{b^2} - \frac{x^2}{a^2}.</math>
כאשר <math>c > 0</math>. משוואה זאת יוצרת פרבולה: כאשר <math>x = 0</math> - פרבולה כלפי מעלה, וכאשר <math>y = 0</math> - פרבולה כלפי מטה.
 
==מאפיינים==
ניתן להציג את הפרבולואיד ההיפרבולי גם בצורה הפרמטרית הבאה:
:<math>\vec \sigma (u,v) = \left(u, v, \frac{u^2}{a^2} - \frac{v^2}{b^2}\right) </math>
העקמומיות הגאוסיינית של הפרבולואיד ההיפרבולי עם הפרמטרים הנ"ל היא:
:<math>K(u,v) = \frac{-4}{a^2 b^2 \left(1 + \frac{4u^2}{a^4} + \frac{4v^2}{b^4}\right)^2} </math>
והעקמומיות הממוצעת של הפרבולואיד ההיפרבולי עם הפרמטרים הנ"ל היא:
:<math>H(u,v) = \frac{-a^2 + b^2 - \frac{4u^2}{a^2} + \frac{4v^2}{b^2}}{a^2 b^2 \sqrt{\left(1 + \frac{4u^2}{a^4} + \frac{4v^2}{b^4}\right)^3}}. </math>

אם נסתכל על הפרבולואיד ההיפרבולי מהצורה:
:<math>z = \frac{x^2}{a^2} - \frac{y^2}{b^2}</math>
אם נסובב אותו בכיוון החיובי של <math>z</math> בזווית של <math>\frac{\pi}{4}</math>, אז על פי כלל יד ימין, נקבל את המשוואה:
:<math>z = \left(\frac{x^2 + y^2}{2}\right) \left(\frac{1}{a^2} - \frac{1}{b^2}\right) + xy \left(\frac{1}{a^2}+\frac{1}{b^2}\right)</math>
ואם a=b, אז אפשר לפשט ולקבל את המשוואה:
:<math>z = \frac{2xy}{a^2}</math>.

==שימושים==
צורת האוכף דומה מאוד לצורת הפרבולואיד היפרבולי. קיימים מבנים רבים אשר גגותיהם הם בצורה של פרבולואיד היפרבולי, כגון תחנות רכבת, אצטדיונים וכדומה. צורתו של החטיף פרינגלס היא פרבולואיד היפרבולי.

==ראו גם==
* נקודת אוכף
* אוכף של קוף

== קישורים חיצוניים ==
* 

קטגוריה:גאומטריה
קטגוריה:טופולוגיה
קטגוריה:יריעות טופולוגיות
קטגוריה:גאומטריה אלגברית
אליפות אפריקה בכדורגל נשים 2008

אליפות אפריקה בכדורגל נשים 2008 היא אליפות אפריקה בכדורגל נשים השמינית שארגנה קונפדרציית הכדורגל של אפריקה. הטורניר נערך בגינאה המשוונית מ-15 בנובמבר עד 29 בנובמבר 2008. נבחרת גינאה המשוונית העפילה באופן אוטומטי לטורניר בתור המארחת, ואליה הצטרפו שבע הנבחרות שניצחו במשחקי המוקדמות שהחלו בנובמבר 2007.

במשחק הגמר נפגשו דרום אפריקה (בפעם החמישית בתולדותיה) והמארחת גינאה המשוונית - בהופעת בכורה בגמר. בסיום המשחק, שנערך באצטדיון הבינלאומי של מלאבו, ניצחה גינאה המשוונית 1-2, וזכתה בתואר בפעם הראשונה בתולדותיה. ג'נובבה אנונמה, שהובילה את גינאה המשוונית עד לזכייה בטורניר, סיימה כמלכת השערים (6 כיבושים) ואף נבחרה לשחקנית המצטיינת.

==שלב הבתים==
===בית א'===

===בית ב'===

==שלב הנוק-אאוט==

===חצי הגמר===

===המשחק על המקום השלישי===

===הגמר===

==קישורים חיצוניים==
* [http://rsssf.com/tablesa/afr-women08.html סקירה על האליפות]

קטגוריה:אליפויות אפריקה בכדורגל נשים
קטגוריה:תחרויות כדורגל ב-2008
קטגוריה:גינאה המשוונית: כדורגל
קטגוריה:גינאה המשוונית: תחרויות ספורט
בוץ ים המלח

180x180 פיקסלים
בוץ ים המלח הוא בוץ עשיר במינרלים ונחשב לבעל תכונות רפואיות.

הבוץ של ים המלח נוצר לפני אלפי שנים במהלכן נבנה הבוץ שכבות על גבי שכבות ממשקעי טיט שנוצרו ומסחף שיטפונות לים המלח.

בוץ ים המלח הוא משקע חרסית שנוצר כתוצאה מסחף שיטפונות, ובו ריכוז גבוה ביותר של מינרלים.

אתר ים המלח מהווה אתר מרפא עבור חולים רבים במחלות מפרקים ובמחלות עור שונות.

תעשיית הקוסמטיקה בים המלח מתבססת על המינרלים המצויים בבוץ.
{| class="wikitable"
! colspan="2" |הרכב מינרלים עיקרי בוץ ים המלח (%)
|-
|<math>\ \mathrm {SiO_2}</math>
|20
|-
|<math>\ \mathrm {CaO}</math>
|15.5
|-
|<math>\ \mathrm {Cl}</math>
|6.7
|-
|<math>\ \mathrm {Al_2O_3}</math>
|4.8
|-
|<math>\ \mathrm {MgO}</math>
|4.5
|-
|<math>\ \mathrm {Fe_2O_3}</math>
|2.8
|-
|<math>\ \mathrm {Na_20}</math>
|1.7
|-
|<math>\ \mathrm {K_20}</math>
|1.3
|-
|<math>\ \mathrm {TiO_2}</math>
|0.5
|-
|<math>\ \mathrm {SO_3}</math>
|0.4
|-
|<math>\ \mathrm {P_2O_5}</math>
|0.3
|-
|<math>\ \mathrm {Br}</math>
|0.2
|}
{| class="wikitable"
! colspan="2" |יסודות קורט עיקריים בבוץ ים המלח (PPM)
|-
|סטרונציום
|550
|-
|מנגן
|250
|-
|בריום
|200
|-
|כרום
|75
|-
|אבץ
|60
|-
|ונדיום
|60
|-
|ניקל
|40
|-
|ליתיום
|25
|-
|נחושת
|20
|}

== ראו גם ==
* מי ים המלח

== הערות שוליים ==

קטגוריה:ים המלח
ורן מיקלסן

ארילד ורנר אגרסקוב "ורן" מיקלסן (באנגלית: Arild Verner Agerskov "Vern" Mikkelsen; 21 באוקטובר 1928 - 21 בנובמבר 2013) היה כדורסלן אמריקאי ששיחק במשך 10 עונות בקבוצת מיניאפוליס לייקרס מליגת ה-NBA, וזכה במדיה ב-4 אליפויות. הוא נודע כשחקן הגנה אגרסיבי במיוחד - מיקלסן הורחק בעקבות עבירות בלתי ספורטיביות או טכניות מ-127 משחקים מתוך 699 משחקים בהם שותף, יותר מכל שחקן אחר בתולדות הליגה. בשנת 1995 הוצג בהיכל התהילה של הכדורסל כשחקן.

==נעורים ומכללות==
מיקלסן נולד בעיר פרלייר שבקליפורניה וגדל בשכונה דנית-אמריקאית במינסוטה, בשל מוצאו של אביו. בגיל 16 החל ללמוד באוניברסיטת האמלין שבסיינט פול, אותה הוביל בשנת 1949 לאליפות . בסיום אותה עונה נכלל מיקלסן ב"חמישיית העונה של ליגת המכללות" (All-American).

==קריירה מקצועית==
תמונה קבוצתית של [[מיניאפוליס לייקרס בשנת 1950. מיקלסן שני מימין (#19).]]
מיקלסן נבחר על ידי מיניאפוליס לייקרס בדראפט ה-BAA לשנת 1949 כאחת מתוך שתי בחירות הדראפט הטריטוריאליות הראשונות אי פעם (אד מקאולי נבחר במקביל, על ידי סנט לואיס בומרס). לצד הסנטר ג'ורג' מייקן והסמול פורוורד ג'ים פולארד, היה מיקלסן שותף לקו הקדמי הדומיננטי ב-NBA לאורך שנות ה-50, שזכה בתקופתו ב-4 אליפויות והגיע לשלב גמר ה-NBA 4 פעמים נוספות. לאורך הקריירה נבחר מיקלסן להשתתף בשישה משחקי אולסטאר ולהיכלל בחמישייה השנייה של העונה ארבע פעמים. ממוצעי הקריירה שלו עומדים על 14.4 נקודות, 9.4 ריבאונדים ו-2.2 אסיסטים למשחק. בעת פרישתו דורג במקום השביעי ברשימת הקלעים המובילים בתולדות ה-NBA, ורביעי ברשימת הריבאונדרים המובילים.

בשנת 1995 הוצג בהיכל התהילה של הכדורסל, באותה שנה בה הוצג מאמנו בלייקרס וחברו הקרוב, ג'ון קונדלה. ב-21 בנובמבר 2013 מת מיקלסן בעיר מגוריו וייזטה שבמינסוטה, בגיל 85.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:כדורסלנים אמריקאים
קטגוריה:כדורסלני מיניאפוליס לייקרס
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:אמריקאים ממוצא דני
קטגוריה:חברי היכל התהילה של כדורסל המכללות
קטגוריה:בחירות דראפט של מיניאפוליס לייקרס
קטגוריה:מאמני כדורסל אמריקאים
קטגוריה:מאמני ליגת ה-ABA
קטגוריה:קליפורניה: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1928
קטגוריה:אמריקאים שנפטרו ב-2013
ראש זוהר

ראש זוהר (מכונה לעיתים גם מאגר זוהר) הוא שדה גז טבעי המצוי מדרום לעיר ערד.
==היסטוריה==
מאגר "ראש זוהר" התגלה בשנת 1958, על ידי חברת הנפט לישראל (חנ"ל) חברת בת של חברת נפטא, שהייתה אז חברה ממשלתית גילוי הגז בשדה זוהר היה הראשון מסוגו באזור מזרח הים התיכון ובנוסף היה שדה הגז הגדול ביותר בישראל עד לגילוי שדות הגז הטבעי באגן הים התיכון בשנות האלפיים. הערכת נפח הגז בשדה הייתה במקור כ-59 מיליארד רגל קוב (1.67 BCM). בהמשך התגלו בסמוך שני שדות קטנים נוספים, שדה כידוד ושדה קנאים, שמהם גם הופק גז.

בשנת 1961, נוסדה חברת "מגל" – מפעלי גז לישראל בע"מ, על ידי מדינת ישראל, חברות לחיפוש נפט, משווקי מוצרי נפט ומשקיעים פרטיים.
החברה הוקמה במטרה לעסוק בשיווק והולכה של הגז טבעי. החברה הניחה תשתית צינורות הולכת גז טבעי באורך של כ-300 ק"מ, ממאגר ראש זוהר אל לקוחות החברה. הגז, שהופק בידי חנ"ל, נמכר באמצעות חברת מגל למפעלי ים המלח, למפעלי הפוספטים באורון, ולמפעלי תעשייה במישור רותם, בדימונה ובירוחם.

בשנת 1969, נוסדה חברת הבת של חברת "מגל" - "גזטיב" – החברה להפצת גז טבעי בע"מ, במטרה לעסוק בשיווק והולכה של גז טבעי לצריכה ביתית ליישובים ערד, ירוחם ודימונה בשיטת "מהבאר למבער". אך למעשה חוברה לרשת רק העיר ערד ומספר שכונות בדימונה. הגז שימש לבישול ולחימום בתיהם של 7,500 מתושבי ערד.

בשנת 1979, הופסקה פעילות השדה, מאחר שגז בו עומד להיגמר. עד להפסקת פעילותו בשנת 1979, הופקו בשדה זוהר כ-53 מיליארד רגל קוב גז טבעי. בין השנים 1980 ו-1982 שימש להטמנה של גז טבעי שהופק בשדה הגז "שדות" בסיני עד החזרת שדות הנפט והגז שבסיני לידי מצרים בעקבות הסכם השלום בין ישראל למצרים, הגז משדות הובל למאגר זוהר באמצעות צנרת. עד לשנת 1984 הופק מחדש הגז שהוחדר לשדה ונמכר לצרכנים, לאחר מכן חודשה ההפקה משכבות ההפקה המקוריות שבשדה הזיכיון.

ב-16 באוקטובר 2011 פקע תוקף חזקת ערד (בו מצוי השדה) של חברת חנ"ל (50 שנים לאחר שנכנס לתוקף בשנת 1961), אך מאחר שמאגר ראש זוהר מספק כמויות מזעריות אך הכרחיות של גז לתושבי ערד ולמספר מפעלים בסביבה, ועד לחיבור אזור ערד לתשתית הארצית של הגז הטבעי, מינהל אוצרות טבע במשרד התשתיות הלאומיות חתם הסכם עם חברת חנ"ל להמשיך ולהפעיל את המאגר תמורות 30% מההכנסות, 70% מההכנסות לאחר ניכוי הוצאות עוברות למדינה. הכנסות המדינה משדה ראש זוהר היו: 2.6 מיליון ₪ בשנת 2013, 2.1 מיליון ₪ בשנת 2014 ורק ₪443,00 בשנת 2015. הירידה בהכנסות נבעה מירידה בהיקף ההפקה ובמחיר המכירה, עד לכדי כך שבמחצית השנייה של 2015 סך ההוצאות לתפעול המאגר עלו על ההכנסות ממנו.

==סוף ההפקה מהמאגר==
בשל הדלדלות המאגר, גז טבעי ממערכת חלוקת הגז הארצית יתחיל להחליף את הגז המסופק לדימונה ממאגר ראש זוהר החל משנת 2017. בנוסף, בשנה זו אמור להבנות צינור גז בעלות של 12 מיליון ₪ שיחבר גם את ערד למערכת חלוקת הגז הטבעי הארצית.

==שימוש כמאגר להטמנת גז==
בשנת 2011, נמצא שדה ראש זוהר מתאים לתוכנית לאחסון גז טבעי לשעת חירום על פי הדו"ח למיפוי כיסים גאולוגים, שנערך על ידי חברת נתיבי הגז הטבעי לישראל. מדובר על כיסים תת־קרקעיים בהם ניתן לאחסן גז בכמות קטנה (0.5 עד 2 מיליארד מטרים מעוקבים). שימוש נוסף שנבחן לשדה היה בתור כיס להטמנת גז פחמן דו-חמצני בכפוף לדרישות פרוטוקול קיוטו, המחייב מדינות לצמצם את פליטת הפחמן דו-חמצני שלהן לערכי הפליטה שהיו ב-1990. על פי הערכות המכון הגיאולוגי לישראל, בשדה הגז ראש זוהר ניתן יהיה להטמין בין 91 ל-548 מגה-טון פחמן דו-חמצני.

==קישורים חיצוניים==
* 

==הערות שוליים==

קטגוריה:ישראל: שדות גז ונפט
דברק

דֶבָּרְק (באמהרית: ደባርቅ) היא עיירה בצפון אתיופיה, כ-90 קילומטרים מצפון לגונדר. הכפר שוכן על יד הכביש הראשי המוביל מגונדר לאקסום ונמצא במחוז צפון גונדר שבמדינת אמהרה. הכפר נמצא ברום של 2,850 מטר מעל גובה פני הים.

דברק הוא היישוב הקרוב ביותר לשמורת הטבע הלאומית של הרי סמן, ובו מתגוררים מנהלי השמורה.

== היסטוריה ==
שוק בדברק]]
דברק שגשגה מבחינה כלכלית בשל מיקומה על ציר המסחר גונדר-מאסאווה, היא אחת התחנות על אחד הצירים של ה-1840s, זאת על פי רשימה אתה ערך אנטואן ת'ומסון ד'אבדי ב-Geodesie d'Ethiopie אותה כתב. ריצ'רד פנקהרסט מציין שבתחילת המאה ה-19 השוק של דברק היה חשוב מספיק להיות אחד מתוך ששת השווקים היחידים באתיופיה של אותו זמן שנדרש שיהיה להם ראש שוק (nagadras) שתפקידו לפקח על השוק ולגבות אגרות. ההכנסות מהמיסים שהוטלו על השוק בשנות ה-30 של המאה ה-19 שהגיעו לידי שליט מחוז סמן הסתכמו לכלל 3,000 מריה תרזה תאלרים וסכום דומה לראש השוק.

תוודרוס השני, קיסר אתיופיה ראה את חברו הקרוב ויועצו ג'ון בל נהרג בקרב בדברק ב-1860 במהלך מאבק כנגד אחייניו המורדים. על אף שאחייניו נהרגו במתקפה ו-1,700 תומכיהם נכנעו הוא החליט בכל זאת לנקום ולמחרת הוציא להורג בעריפת ראש את כל הגברים.

החזית העממית לשחרור תיגראי שלחה לדברק יחידה התקפית כדי להילחם כנגד האוגדה ה-603 של החונטה הצבאית האתיופית, ולאחר כיבוש דברק והשמדת הכוחות של השלטון שחנו בה הם משלו בה החל מ-3 בינואר 1989.

== דמוגרפיה ==
על פי סוכנות הסטטיסטיקות המרכזית באתיופיה, אוכלוסיית דברק ב-2005 מנתה 24,997 איש, מתוכם 11,850 גברים ו-13,147 נשים. מפקד האוכלוסין שנעשה ב-1994 דיווח על אוכלוסייה כוללת של 14,474 מתוכם 6,235 גברים ו-8,239 נשים. הכפר הוא היישוב האנושי הגדול ביותר בדברק .

==קישורים חיצוניים==

* על [https://ethiopia.co.il/%D7%93%D7%91%D7%A8%D7%A7-debrak/ דברק] באתר אתיופיה
* על [https://ethiopia.co.il/%D7%A4%D7%90%D7%A8%D7%A7-%D7%94%D7%A8%D7%99-%D7%A1%D7%99%D7%9E%D7%99%D7%90%D7%9F-2/ הרי סמן] באתר אתיופיה

== הערות שוליים ==

קטגוריה:אמהרה
יוסי הרשושנים

יוסי הרשושנים (1939 - 6 ביוני 2010) היה מחלוצי המחשוב העסקי בישראל ומחבר חידת "אותיות ומספרים".

==ביוגרפיה==
יוסי הרשושנים נולד בשנת 1939 בארץ ישראל לתשבצאי הלל הרשושנים ועפרה (שטרום) והיה אחיו של שילה הרשושנים, ממשיך דרכו של אביהם בתחום התשבצים.

בתחילת הקריירה שלו עבד כמתכנת בחברת IBM ישראל.
בתחילת שנות ה-70 הקים יחד עם אלדר גל את חברת "תלם מחשבים" שפעלה כלשכת שירות לעיבוד נתונים באמצעות מחשב ממשפחת IBM System/360. תוכנת השכר של החברה הותקנה גם במרכזי מחשוב אחדים, ובהם מכון ויצמן ואוניברסיטת בר-אילן.
בשנות ה-80 מכרו חברה זו והקימו את חברת הר-גל, שעסקה בפיתוח ושיווק תוכנת שכר למחשבים אישיים. במחצית שנות ה-90 פרש הרשושנים מחברה זו, ובין השנים 1996 ל-2001 עבד בחברת חילן טק.

נוסף לפעילותו בתחום המחשבים עסק יוסי הרשושנים בחיבורה של חידת "אותיות ומספרים", שהתפרסמה מדי יום שישי במוסף "7 ימים" של "ידיעות אחרונות" במשך יותר מארבעה עשורים עד פטירתו. בנו גלעד ממשיך את דרכו בתחום זה. 

ב-6 ביוני 2010 נפטר בגיל 71 לאחר מחלה ממושכת, והותיר אחריו אישה, פנינה, מורה לכימיה, וארבעה בנים, שניים מהם עובדים אף הם בענף ההיי-טק בישראל, ושניים עורכי דין.

==קישורים חיצוניים==
* 

קטגוריה:חידונאים ישראלים
קטגוריה:מייסדי חברות תוכנה ישראלים
קטגוריה:ישראלים שנולדו ב-1939
קטגוריה:ישראלים שנפטרו ב-2010
אודרה אזולאי

אוֹדרֵה אזולֶאי (בצרפתית: Audrey Azoulay; נולדה ב-4 באוגוסט 1972) היא פוליטיקאית יהודייה-צרפתייה, המכהנת כמזכירה הכללית של אונסק"ו. בעבר כיהנה כשרת התרבות בממשלת צרפת ה-38, ממשלתו השנייה של מנואל ואלס.

==ביוגרפיה==
אזולאי היא בתו של אנדרה אזולאי, יועץ בכיר למלכי מרוקו חסן השני ומוחמד השישי. נולדה בפריז, צרפת. ב-1994 סיימה תואר ראשון במנהל עסקים באוניברסיטת פריז-דופין בצרפת, ולאחר מכן תואר שני במנהל עסקים באוניברסיטת לנקסטר שבעיר לנקסטר בבריטניה.

בספטמבר 2014 התמנתה ליועצת נשיא צרפת פרנסואה הולנד לענייני תרבות ותקשורת.

במסגרת חילופי גברי בממשלת מנואל ואלס השנייה, שנערכו בפברואר 2016 בעקבות התפטרותו של שר החוץ לורן פביוס, התמנתה אזולאי כשרת התרבות בממשלתו.

ב-2017 היא התמודדה לצד 9 מועמדים אחרים להחלפת אירינה בוקובה בתפקיד המזכיר הכללי של אונסק"ו. ב-13 באוקטובר 2017 נבחרה ברוב של 30 מול 28 לתפקיד, מינוי שאושרר ב-11 בנובמבר של אותה השנה ברוב של 131 מדינות מול 19 מתנגדות. בשנת 2021 נבחרה שוב לכהונה שנייה של ארבע שנים. למרות שהתחייבה שהארגון לא יקבל עוד החלטות אנטי-ישראליות. בשנת 2023 נכשלה בעצירת ההכרזה של ועדת המורשת של אונסק"ו להכיר בתל יריחו כאתר מורשת עולמית פלסטיני.

==קישורים חיצוניים==

* 

* 
* 

==הערות שוליים==

קטגוריה:שרי התרבות של צרפת
קטגוריה:פוליטיקאים יהודים צרפתים
קטגוריה:אונסק"ו
קטגוריה:פוליטיקאיות צרפתיות
קטגוריה:צרפתיות שנולדו ב-1972
התזמורת הסימפונית של פריז

התזמורת הסימפונית של פריז (בצרפתית: Orchestre Symphonique de Paris) הייתה תזמורת, שפעלה בין השנים 1928 ל-1939, בעיקר בפריז.

את התזמורת ייסדו במשותף ארנסט אנסרמה, לואי פורסטייה ואלפרד קורטו. הקונצרט הראשון שלה התקיים ב-19 באוקטובר 1928 בתאטר דה שאנז אליזה.

מימון לתזמורת סיפקו תומכים עשירים, בהם גוסטב ליון, מנהל פְּלייֵל, שני אחים בנקאים והנסיכה דה פוליניאק. חברי הוועד המנהל היו רובר ליון (מנהל כללי), שארל קיסגן (מזכיר אדמיניסטרטיבי), אנדרה שאפנר (מזכיר אמנותי) יחד עם אנרי מונה וז'אן גרט. קשיי מימון אילצו את התזמורת להירשם כחברה באמצע שנת 1931. 

מטרת התזמורת החדשה הייתה להציג יצירות פחות מוכרות של מלחינים חשובים לצד מוזיקה חדשה ויצירות מן הרפרטואר הקונצרטי המרכזי. בביצוע איכותי. רמתה של התזמורת נחשבה לגבוהה, בחלקו הודות למספר הרב של חזרות לפני כל קונצרט. מתוך שמונים הנגנים, שנבחרו מבין השש-מאות שהתייצבו למבחני המיון, היו הרוב בני פחות מ-25.

משנת 1929 הזמין קורטו את פייר מונטה לכהן כמנהל המוזיקלי והמנצח הראשי של התזמורת. הופעתו הראשונה של מונטה עם התזמורת הייתה ב-12 באפריל של אותה שנה, בניצוח על פסטיבל אביב גדול; בתום העונה הראשונה נרשמו לזכות התזמורת 63 קונצרטים. בעונה זו נערכה גם ההקלטה הראשונה של התזמורת (אף כי בהקלטה זו נקראה בשם "גראנד אורקסטרה סימפוניק"): ההקלטה הראשונה בחודש מאי של פולחן האביב של איגור סטרווינסקי, בניצוחו של מונטה באולם פלייל המחודש.

היצירות החדשות שבוצעו בתזמורת בביצוע בכורה היו "ראגבי" ב-1928 וקפריצ'ו לפסנתר ותזמורת ב-1929, שתיהן של סטרווינסקי ובניצוח אנסרמה, "קונצרט כפרי" של פרנסיס פולנק, הסימפוניה השלישית של פרוקופייב בניצוח מונטה; וכן ביצועי בכורה בפריז של הסינפונייטה מאת יאנאצ'ק וקטעים מתוך ווצק של ברג.

התזמורת יצאה למסע הופעות בבלגיה ובהולנד בשנת 1930, ואחר, בשלהי 1931, לסיבוב בחמש-עשרה ערים, בהן המבורג, קלן, ברלין, דרזדן ווינה; ב-1932 הופיעה בבריסל וב-1933 בז'נבה. 

== הקלטות ==
* "הואלס" של ראוול
* הסימפוניה הפנטסטית של ברליוז
* הקונצ'רטו הכפול של באך (עם מנוחין ואנסקו)
* "הסימפוניה הספרדית" של לאלו בניצוח פיירו קופולה 
* יצירות מאת גובר בניצוח המלחין
* מוזיקה סובייטית מאת שוסטקוביץ' ואחרים בניצוח יוליוס ארליך
* יצירות של באך בנגינת אלפרד קורטו

==קישורים חיצוניים==

קטגוריה:ערכים שבהם תבנית בריטניקה אינה מתאימה
פריז
קטגוריה:תזמורות צרפתיות
קטגוריה:פריז: תרבות
Holding on to You

Holding on to You הוא סינגל מסוגת האינדי רוק, שנכתב על ידי חברי הלהקה האמריקאית Twenty One Pilots. השיר הופיע בפעם הראשונה באלבומה השני של הלהקה, Regional at Best, ולאחר מכן הוקלט מחדש. הגרסה המחודשת הופיעה באלבומה השלישי, Vessel.

השיר היה זמין לרכישה בחנות האייטונס ב-11 בספטמבר 2012. הווידאו קליפ לשיר פורסם ב-15 בנובמבר באותה השנה.

חלק מהמילים בשיר, נלקחו מתוך השיר "Lean wit It, Rock wit It", של Dem Franchize Boyz.

ההבדל בין שתי גרסאות השיר הוא שבשיר המקורי קצב התופים פחות דומיננטי וההקלטה עצמה שונה במקצת מזו המחודשת. בגרסה המחודשת, קצב התופים דומיננטי יותר ויש אפשרות לשמוע את קולם של שני חברי הלהקה בצורה טובה יותר.

== רשימת השמעה ==
=== הורדה דיגיטלית ===
{| class="wikitable"
|-
! מספר !! שם !! אורך
|-
| 1. || "Holding on to You" || 4:03
|}

== מיקומי שיא ==
=== מצעדים שבועיים ===
{| class="wikitable sortable"
|-
! מצעדים ודירוגים (2013) !! מיקומי שיא
|-
| Ultratip Flanders || 77
|-
| מצעד שירי הרוק || 33
|-
| מצעד שירי הרוק הדיגיטליים || 32
|-
| מצעד השירים האלטנרטיביים || 10
|}

=== מצעדי סוף שנה ===
{| class="wikitable sortable"
|-
! מצעדי סוף שנה (2013) !! מיקומי שיא
|-
| מצעד שירי הרוק || 96
|-
| מצעד השירים האלטנרטיביים 
| 33
|}

=== נתוני מכירות ===
{| class="wikitable"
|-
! מקום !! תארים !! מכירות
|-
! ארצות הברית (RIAA)
| זהב
| 500,000
|}

== היסטורית יציאות לאור ==
{| class="wikitable"
|-
! מדינה !! תאריך יציאה !! פורמט !! חברת תקליטים
|-
! עולם 
| 11 בספטמבר 2012 || הורדה דיגיטלית • סטרימינג || Fueled by Ramen
|-
! ארצות הברית 
| 11 ביוני 2013 || רדיו טופ 40 ||Fueled by Ramen
|}

== קישורים חיצוניים ==

קטגוריה:שירי 2011
קטגוריה:סינגלי בכורה מ-2012
קטגוריה:שירי Twenty One Pilots
קטגוריה:שירים באנגלית
קטגוריה:שירי אלקטרופופ
קטגוריה:שירי סינת'-פופ אמריקאיים
קטגוריה:שירי פופ ראפ
עשהאל בן שבת

עשהאל בן שבת (נולד ב-9 במאי 1988) הוא כדורגלן ישראלי המשחק בעמדת הבלם.

==קריירה==
בן שבת התחיל את הקריירה שלו בקבוצת הילדים של מ.ס. אשדוד ולאחר מכן עבר למחלקת הנוער של מכבי נתניה. ב-16 בינואר 2007 הוא ערך את הופעת הבכורה שלו בקבוצה הבוגרת בתיקו 0-0 נגד הכח עמידר רמת גן במסגרת גביע הטוטו. עונה לאחר מכן ערך עוד 7 הופעות במפעל ולקראת סיום העונה ערך את הופעת הבכורה שלו בליגת העל בניצחון 0-2 נגד מכבי הרצליה.

באוגוסט עזב להפועל כפר סבא מהליגה הלאומית במדיה עשה את הצעדים הראשונים שלו כשחקן מוביל בקבוצת בוגרים. בכפר סבא ערך 27 הופעות בליגה והבקיע שני שערי ליגה.

בקיץ חתם בהפועל ניר רמת השרון עימה העפיל בסיום עונת לליגת העל לראשונה בתולדות המועדון. את שער הבכורה שלו בליגת העל כבש בניצחון 0-1 נגד בית"ר ירושלים. בינואר נחקר במסגרת פרשת "גול עצמי" בה נחקר בחשד להימורים במשחקי קבוצתו בה נמצא דובר שקר.

ב-28 בינואר 2014 חתם בפאנטראקיקוס היוונית. ב-28 באוגוסט 2014 חתם בקרקירה. בקרקירה לא מצא את מקומו ועזב את המועדון כבר בינואר.

ב-22 באוקטובר 2015 חתם בהפועל פתח תקווה עד לסיום העונה.

בקיץ חתם בהפועל בני אשדוד מליגה ג'. ב-23 בדצמבר 2016 עבר להפועל עירוני באקה אל גרבייה מליגה א'.

ב-17 ביולי 2017 חתם במ.ס. דימונה. בינואר שוחרר מהקבוצה וחזר לבאקה אל גרבייה.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:באר טוביה: אישים
קטגוריה:כדורגלני מכבי נתניה
קטגוריה:כדורגלני הפועל כפר סבא
קטגוריה:כדורגלני הפועל רמת השרון
קטגוריה:כדורגלני פאנטראקיקוס
קטגוריה:כדורגלני קרקירה
קטגוריה:כדורגלני הפועל פתח תקווה
קטגוריה:כדורגלנים ישראלים ביוון
קטגוריה:ישראלים שנולדו ב-1988
House of Gold

House of Gold הוא סינגל מסוגת הפופ רוק, שנכתב על ידי חברי הלהקה האמריקאית Twenty One Pilots. השיר הופיע בפעם הראשונה באלבומה השני של הלהקה, Regional at Best, ולאחר מכן הוקלט מחדש. הגרסה המחודשת הופיעה באלבומה השלישי, Vessel.

השיר הועלה ליוטיוב ב-6 באוגוסט 2013. שני קליפים בוימו עבור השיר הזה; הקליפ הראשון בוים על ידי מארק אשלמן, בעוד שהקליפ השני בוים על ידי ווארן קומרס.

לפי דבריו של טיילר ג'וזף, הוא כתב את השיר הזה בהקדשה לאימו, קלי ג'וזף. השיר קיבל את תואר הפלטינה בארצות הברית.

לפי דבריו של ג'וש דאן (מתופף הלהקה), הקליפ השני בוים בחווה של ויל סמית' שנמצאת קרוב ללוס אנג'לס, קליפורניה. ישנם הטוענים כי זהו שקר.

== רשימת השמעה ==
=== הורדה דיגיטלית ===
{| class="wikitable"
|-
! מספר !! שם !! אורך
|-
| 1. || "House of Gold" || 2:43
|}

== מיקומי שיא ==
=== מצעדים שבועיים ===
{| class="wikitable sortable"
|-
! מצעדים ודירוגים (2014) !! מיקומי שיא
|-
| מצעד שירי הרוק || 38
|-
| מצעד הרוק איירפליי || 18
|-
| מצעד השירים האלטרנטיביים || 10
|}

=== מצעדי סוף שנה ===
{| class="wikitable"
|-
! מצעדי סוף שנה (2014) !! מיקומי שיא
|-
| מצעד השירים האלטרנטיביים 
| 42
|}

== היסטורית יציאות לאור ==
{| class="wikitable"
|-
! מדינה !! תאריך יציאה !! פורמט !! חברת תקליטים
|-
! עולם 
| 2 באוקטובר 2013 || הורדה דיגיטלית • סטרימינג||Fueled by Ramen
|}

== קישורים חיצוניים ==

* 
* [http://www.metrolyrics.com/house-of-gold-lyrics-twenty-one-pilots.html המילים לשיר באתר MetroLyrics]

==הערות שוליים==

קטגוריה:שירי 2013
קטגוריה:שירי Twenty One Pilots
בקעת כסולות

בקעת כְּסוּלֹת היא השלוחה הצפונית-מזרחית של עמק יזרעאל. 
== גאוגרפיה ==
רוחבה של הבקעה הוא כ-5 ק"מ, ואורכה הוא כ-8 ק"מ. היא תחומה בין רכס הרי נצרת והר תבור מצפון, ובין גבעת המורה מדרום. רום הבקעה בחלקה הנמוך הוא כ-100 מטרים מעל פני הים, ורוב שטחה מעובד.

בשיפוליה המזרחיים של הבקעה, בסמוך לתל קשיון ולעין דור, נמצא אגן ההיקוות של נחל תבור. לאורך שיפוליה הדרומיים של הבקעה עובר כביש 65, ולאורך גבולה המערבי עובר כביש 60.

שמה של הבקעה הוא כשמה של העיר המקראית הַכְּסוּלֹת, שנקראה גם כִּסְלֹת תָּבֹר, המזוהה עם המועצה המקומית אכסאל הנמצא בצפון הבקעה, אשר נזכר בשם זה עוד בכתבי יוסף בן מתתיהו.

בתקופת המשנה והתלמוד נקראה הבקעה בשם בקעת אכסלו.

==לקריאה נוספת==
* יואל אליצור, שמות מקומות קדומים בארץ ישראל - השתמרותם וגלגוליהם, הוצאת יד יצחק בן-צבי והאקדמיה ללשון העברית, תשע"ב, עמ' 190–192.

==הערות שוליים==

כסולות
קטגוריה:עמק יזרעאל